शिवोलीः आशेल हांगा व्हांवन गेल्ल्या शेताच्या बांदाची तात्पुरती दुरुस्ती करपाचें काम शुक्राराक दनपारां सुरु केलें. शिवोलेची आमदार डिलायला लोबो हिणे बांदाची पळोवणी करून तो सारको करपाचें काम सुरू करपाची सूचोवणी केली.
 सध्या बांदाची तात्पुरती दुरुस्ती करतले उपरांत मानशी सांवन 500 मीटर लांबायेची राखणे वणट बांदतले अशी म्हायती लोबोन दिली. शापोरा न्हंयेचें उदक शेंतात रिगल्ल्यान शेतकारांचें लुकसाण जालां. मात ते खातीर सरकारी मजत दिवपाची सरकारी येवजण ना. पावसाच्या उदकाक लागून लुकसाण जाल्यार सरकार अर्थीक मजत दिता अशें बार्देशाची कृशी अधिकारी संपत्ती धारगाळकार हिणे आपल्याक सांगलें. बांदाच्या उदकान लुकसाण जाल्यार ताची भरपाय मेळपाक जाय. व्हो विशय आपूण विधानसभेंत मांडटलें अशें लोबोन सांगलें.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 